| Valparaisas*Valparaíso* |
| --- |
|              |
| *Istorinė miesto dalis* |
|  |
| 

ValparaisasValparaisas

33°03′0″ p. pl. 71°37′0″ v. ilg.﻿ / ﻿33.05000°š. pl. 71.61667°r. ilg.﻿ / 33.05000; 71.61667﻿ (Valparaisas)Koordinatės: 33°03′0″ p. pl. 71°37′0″ v. ilg.﻿ / ﻿33.05000°š. pl. 71.61667°r. ilg.﻿ / 33.05000; 71.61667﻿ (Valparaisas) |
|  |
| Laiko juosta: (UTC-4)------ vasaros: (UTC-3) |
|  |
| **Valstybė** | Čilės vėliava Čilė |
| **Regionas** | Valparaiso regionas Valparaiso regionas |
|  |
| **Gyventojų** (2017) | 252 888  |
| **Plotas** | 47,9 km² |
| **Tankumas** (2017) | 5 279 žm./km² |
|  |
|  **Vikiteka** | Valparaisas |
|  |
| UNESCO vėliava **UNESCO** | (angl.) (pranc.): 959 |

**Valparaisas** (isp. *Valparaíso* 'rojaus slėnis') – miestas centrinėje Čilėje, 140 km į vakarus nuo Santjago; vienas pagrindinių šalies uostamiesčių ir kultūrinių centrų. Valparaiso regiono sostinė. 252,8 tūkst. gyventojų (2017 m.); aglomeracijoje (su Vinja del Maru, Konkonu ir kt.) – 892,1 tūkst. Nors Čilės sostinė yra Santjagas, Valparaise yra šalies Nacionalinis kongresas. Valparaiso uoste eksportuojama Čilės vyno, vario, vaisių produkcija, vystoma žvejyba. Mašinų ir elektronikos, chemijos, tekstilės, maisto pramonė. Yra 4 dideli universitetai.

Kultūra
-------

2003 m. miestas paskelbtas Čilės kultūros sostine. Valparaiso senamiestis pasižymi unikalia architektūra ir 2003 m. įtrauktas į UNESCO pasaulio paveldo sąrašą. Mieste kūrėsi imigrantai iš įvairių Europos šalių bei klestėjo kultūrinis gyvenimas ir tai atsispidi miesto architektūroje. Pastatai išsidėstę amfiteatriškai kalno pašlaitėje, akmenimis grįstos gatvės sudaro labirintus, gausu įvairių bažnyčių. Į aukštutinę miesto dalį patekti padeda funikulierių linijos.

Istorija
--------

Prieš kolonizaciją dabartinio miesto vietoje gyveno indėnai čangosai. 1536 m. vietovę pasiekė ispanų keliautojai, o Juan de Saavedra įkūrė *Nuestra señora de las Mercedes de Puerto Claro de Valparaíso* gyvenvietę, kurią pavadino pagal savo gimtojo miestelio Valparaiso Ispanijoje vardą. Miestas pradėjo augti tik Čilei atgavus nepriklausomybę ir čia įkūrus karinio laivyno bazę. Valparaisas tapo svarbia krovininių laivų, keliaujančių pro Magelano sąsiaurį, atsargų papildymo vieta. Ypač daug laivų pro Valparaisą vykdavo Kalifornijos aukso karštligės metu. Mieste pradėjo kurtis imigrantai iš Italijos, Vokietijos, Anglijos, Prancūzijos, Šveicarijos. Imigrantai pradėjo steigti mokyklas, vystyti meną ir prisidėjo prie kultūrinio Valparaiso suklestėjimo. 1914 m. atidarius Panamos kanalą miesto reikšmė sumenko ir uostas persiorganizavo prie Čilės produkcijos eksportavimo ir didesnių nei „Panamax" klasės laivų aptarnavimo.

Žymūs gyventojai
----------------

* Augusto Pinochet – Čilės diktatorius
* Salvador Allende – Čilės prezidentas
* Sergio Badilla Castillo – Čilės poetas
* Chris Watson – Australijos premjeras
* Rubén Darío – Nikaragvos poetas
* Pablo Neruda – Čilės poetas

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| Ž • A • R Pasaulio paveldo objektai Čilėje |
| --- |
|  |
| Materialusis | 
Rapanujo nacionalinis parkas (1995) · Čilojės bažnyčios (2000) · Valparaiso istorinis kvartalas (2003) · Hamberstono ir Santa Lauros salietros dirbtuvės (2005) · Sevelo kalnakasybos miestas (2006) · Qhapaq Ñan Andų kelių sistema (2014, su dar 5 šalimis) · Činčoro kultūros gyvenvietės ir mumifikavimo praktikos Arikos ir Parinakotos regione (2021) |  |
|  |
|  Nematerialusis | 
Kiniškas šokis (2014) · Aimarų nematerialaus kultūros paveldo saugojimas Bolivijoje, Čilėje ir Peru (2009, kartu su Bolivija ir Peru) |

 |

1. CHILE: Valparaíso, *citypopulation.de*
2. ↑  CHILE: Valparaíso, *citypopulation.de*
3. CHILE: Valparaíso, *citypopulation.de*
4. ↑  CHILE: Valparaíso, *citypopulation.de*